પેટ્રોલિયમ ડીલર્સ એસોસિયેશનના જણાવ્યા પ્રમાણે શહેરમાં તાજેતરમાં ૨.૫૮ રૂપિયાનો પેટ્રોલમાં વધારો કરાતાં નવો ભાવ વધીને રૂ. ૬૭.૫૧ની સપાટીએ પહોંચી ગયો છે. ડિસેમ્બર ૨૦૧૫ના અંતમાં પેટ્રોલનો ભાવ પ્રતિલિટરે ૬૧.૭૭ રૂપિયા હતો. આમ, શહેરમાં લિટરે ૫.૭૪ રૂપિયાનો વધારો છેલ્લા પાંચ મહિનામાં ઝીંકાયો છે. એ જ પ્રમાણે ડીઝલનો ભાવ ડિસેમ્બર મહિનાના અંતમાં ૫૦ રૂપિયાની નીચે ૪૯.૨૧ રૂપિયા હતો. હાલ શહેરમાં ડીઝલ ૫૯.૮૨ રૂપિયે વેચાઇ રહ્યું છે. પાંચ મહિનામાં ડીઝલમાં ૧૦.૬૧ રૂપિયાનો વધારો થઇ ચૂક્યો છે.